For best IPTV provider, please visit: www.IPTV.CAT For best IPTV provider, please visit: www.IPTV.CAT
Emakumea konturatuko balitz ama izateak daukan garrantziaz,
begiak izarretara begira izango litzateke ama.
BENETAKO GERTAKARIETAN OINARRITUA
Pertsona garrantzitsua izatea zen bere patua.
Lehen emakumea izan behar zuen.
Mundua aldatzeko jaio zen, baina ez zuen astirik izan.
Hiru tiro izan ziren.
Bat aurpegian, bat bularrean
eta azkena genitaletan.
BIRJINA GORRIA
Hildegarten istorioa askoz lehenago hasi zen.
Ni gaztea nintzenean
eta lehen eugenesia testuak Galiziara iritsi zirenean.
Aurora Rodríguez Carballeira da nire izena. Hildegarten ama naiz.
Nire jakin-minari eta aitaren diruari esker
hezkuntza bikaina izan nuen.
GALIZIA, 1914
Horrela ezagutu nituen hobekuntza genetikoaren alorra
eta emakumeen eskubideen aldeko borroka.
Horrela ulertu nuen emakumeon zeregina zela
etorkizuneko gizadia diseinatzea.
Baina ideiek ez dute indarrik praktikan jarri ezean.
Horregatik erabaki nuen haur bat izatea,
nirea bakarrik izango zen haurra.
Horretarako, kolaboratzaile fisiologiko bat behar nuen,
haurra erreklamatuko ez zidan bat.
Nire sabeletik neska bat jaio zen.
Neska eugeniko bat, lehen emakume askea.
Azpimarratu nahi nuke, Hildegart ez zela halabeharrez iritsi mundura,
ezta bi gurasoren desira basatiarengatik ere,
baizik eta arreta handiz diseinaturiko plan baten ondorioz.
Gizarte duin baten alde borrokatuko zuen izaki aratza izango zen.
Etorkizuneko emakumea izango zen.
Zortzi hilabeterekin hitz egin zuen.
Bi urte bete zituenerako bazekien irakurtzen.
Hirurekin, idazten zekien.
Laurekin, mekanografia.
Zazpiak, altxa.
Parametro eugeniko zorrotzak jarraikiz hezi nuen.
Beti ordu berean altxatzen zen.
Jaiki zaitez.
Bere bizitzako minutu oro zegoen antolatuta.
Elikadura- eta higiene-arau zorrotzak zeuzkan.
Esnea eta fruta gosaltzen zituen beti.
Afariak arinak ziren.
Bere lehiakortasuna eta erresistentzia hobetzeko,
kirola egiten zuen.
Zortzi urterekin, sei hizkuntza zekizkien.
Frantsesa, ingelesa eta latina mintzatzeko,
eta alemana, portugesa eta italiera itzultzeko gai zen.
Zer da eugenesia?
Eugenesia herentziaren lege biologikoak aplikatzean datza,
hots, genetika,
gizakia eta gizartea hobetzeko.
Hamalau urterekin, medikuntza, zuzenbidea eta filosofia ikasten hasi zen.
Hamazazpi urterekin, Espainiako abokatu gazteena bilakatu zen.
Hegelen ustetan, libre izateko gaitasuna
gizaki ororen balizko ezaugarri den arren,
libre izatea bestelako lorpena da.
Zazpiak dira. Altxa.
Nola bereizten ditugu...
arra eta emea?
Kontuz, ez sakatu gehiegi idazluma, ikusten?
Goizero bost orduz ikasten zuen,
arratsero irakurtzen zuen,
eta arte solasaldiak izaten genituen.
Nahikoa da.
Zein da Nietzschear pentsamenduaren ardatza?
Ez da kentzen. Jainkoa hilda dagoela.
Eta gu garela gizartearen azken buruko sortzaileak.
Kontzentratu zaitez.
Orduan?
- Nietzsche aurre-existentzialista zen? - Ez.
Nietzschek zioen anabasa eduki behar dela barruan
izar uxo bat jaio dadin.
Amak ezkondu nau. Amak ezkondu nau.
Gazte eta polita.
Beste behin.
Eta jesarri mahaian.
Nik sortu eta hezi nuen urteetan zehar.
Zehatz-mehatz nekien nora iritsi behar zuen.
Bat, bi, hiru, lau.
Ama, non dago nire aita?
Ez duzu aitarik, txiki.
Horregatik gara aske.
"Ez atsekabetu, neskak.
Gizona baita iruzurti.
Oin bat lurrean, bestea itsasoan,
beti aldaberak.
Beraz, ez atsekabetu,
joan daitezela.
Eta gozatu bizitzaz.
Bilaka bitez hasperenak
kanta alai".
Barkatu.
MADRIL 1931
Barkatu. Guzmán jaunak ezin zaituzte ikusi.
- Ordu erdi daramagu zain. - Monarkia erori da.
- Egun korapilatsua da, andrea... - Rodríguez.
Bera nire alaba, Hildegart Rodríguez.
Bi aste barrurako emango dizuet hitzordua.
Itzuli orduan.
Irteera handik da, mila esker.
Andrea.
Andrea!
Ezin zara baimenik gabe igo!
Andrea, entzun al didazu?
Ezin zara hor sartu.
Andrea!
Mesedez, geldiarazi itzazue!
Andrea! Ireki atea berehala.
MONARKIA
Zergatik ez duzu nahi nire alabaren testua?
Argitaratu ohi dituzunak baino hobea da.
Nor zara zu?
Aurora Rodríguez, Hildegart Rodríguezen ama.
Arazo sexuala emakume espainiar baten ikuspuntutik idatzi du.
- Andrea! - Errepublika aldarrikatu berri da.
Honek itxaron dezake.
Erregeak abdikatu aurretik bidali genuen gutuna.
- Dolores! - Andrea!
Ez duzu zertan orain argitaratu.
Zuk aukeratu une egokia,
erregimen bat erortzean, berria eraiki behar da.
Pozarren argitaratuko nuke testua.
Baina ezin du zure alabaren sinadura eraman.
Zergatik ez?
Benetako autorearen sinadura izan behar du.
Ez duela berak idatzi uste duzu?
Zenbat urte dauzkazu, neskato?
Hamasei.
Hamasei urteko emakume bat ez da hau idazteko gai.
Hildegart bai, eta hamasei urte ditu.
Badakit zuk idatzi duzula, Rodríguez andrea.
Zuk sinatu eta akabo komeriak.
Ez saiatu niri adarra jotzen.
Dolores, mesedez!
Guzmán, barrutik itxi dute!
Galdetu iezaiozu artikuluari buruzko zerbait.
Zure alabarekin sexualitateaz hitz egin dezadan nahi duzu?
Argitaratu nahi ez duzun artikuluaren
egilea dela frogatuko duen zerbait galdetu iezaiozu.
Ongi da.
Zer da sexu-erreforma?
Modu abstraktuan, gizakion arteko maitasun eta sexu harremanen
modernizazio proposamena da.
Aitzitik, Havelock Ellis jaunak
daraman ligari buruz galdetu baduzu,
bere programaren puntu batzuk aipa ditzaket.
Aurrera.
Berdintasuna gizon eta emakumeon artean,
askatzea elizaren ezkon-harremanetatik,
ugalketa arduratsua,
kontrazepzio metodoen irisgarritasuna langileentzat,
babesa ama ezkongabeentzat,
sexuen arteko bariazioak ulertzea.
Gehiago nahi dituzu?
Agian dena buruz ikasi du.
Gizona balitz zalantzan jarriko zenuke?
Edo pozarren egongo zinateke
zure garaiko haur prodijioa aurkitu duzulako?
Gizonezkoak bakarrik izan daitezke prodijioak?
Artikuluan aipatzen dudan sexu-erreforman
horretaz hausnartzen dut, besteak beste.
Barkatu nire ausarkeria, andereño,
baina zer dakizu emakumeen sexualitateari buruz?
Ume bat zara.
Ziurrenik, zuk baino gehiago, Guzmán jauna.
Eskarmenturik izan ez arren.
- Gora askatasuna! - Gora!
- Gora errepublika! - Gora!
Gora errepublika!
Gora Espainia!
Behera monarkia!
- Gora Espainiako errepublika! - Gora errepublika!
- Putakumea! - Hildegart, ez urrundu.
Gora erregea!
Hildegart!
Langileak agintera! Langileak agintera!
Begiratu kamerari!
Espainia jada ez da katolikoa!
Zergatik ez diozu utzi erantzuten haur prodijioari buruzko galdera?
Hildegart!
Ezin gara inoren trikimailutan erori, ez ahaztu.
Kontrola galdu duzu Guzmánekin, hori onartezina da.
- Gora errepublika! - Gora errepublika!
Gora!
Askatasuna!
Gora errepublika!
Herri bateratua ez da izango garaitua!
Zer gertatzen da?
Nondik zatoz, lotsagabe hori?
Parabola eskasa ezarri duzu
emakumeen emantzipazio sexualaren eta amodioaren artean.
Irakurleak parabola sinpleak behar ditu kontzeptu konplexuak ulertzeko.
Soiltasuna bertutea izango da, baina adimen urritasuna, akatsa.
Ongi da.
Marrubiak!
Andrea. Zikindu egingo zara.
Nahi duzu bat, ama?
Ez nazazu "andrea" deitu.
Ospetsu zarenez, andrea deitu behar.
Okindegian diote garrantzitsua zarela.
Hori diote?
Bueno, agian irakurri ez, baina ulertzen didazu.
Denek dute jakin-mina
sexuaz hitz egiten duen abokatuari buruz.
Ireki atea.
Lanera.
Andrea!
Alpha.
Alpha, zatoz.
Ikusi zaitut.
Koldar letragabeak.
Sorginak baino arriskutsuagoak gara.
EZKONDU BEHINGOZ SORGIN PUTAK
Honek itxura txarra du, Aurora.
Ez dut tematia izan nahi, baina nahi baduzu
defendatzeko zerbait eskura dezaket.
Zer, esaterako?
Pistola bat?
Badakizu zein iritzi dudan armei buruz.
Ez gaituzte zirriborroekin beldurtuko.
Zatoz.
Begira.
Oldarkortasuna eta estrategia.
Lotsagarria.
Ikusi nola jantzi diren.
- Beltzez. - Bai, bera da.
Ez zara partidaz jabetzen ari.
Zergatik janzten gara desberdin?
Emakume bat aske izan dadin, bost axola
behar dio besteen iritziak.
Baina polita egon nahi dut.
Arriskuan jarriko duzu adimena itxurarengatik?
Jendeak hori baino ez ikustea onartuko zenuke?
Ez.
Mila esker.
Barkatu, jauna.
Mila esker.
Barkatu, andrea.
Ezagutzen duzu?
Barkatu, utziko pasatzen?
Egun on.
Hildegart Rodríguez, ezta?
Ohorea da.
Zu bere ama izango zara. Rodríguez Carballeira andrea.
Urte askotarako, andrea. Abel Velilla.
Abel Velilla, urte askotarako.
Zuek aurkitzen saiatu naiz, baina Guzmánek ez dit helbidea eman.
Nik hala agindu nion.
Ulertzen dut.
Argazkiari esker ezagutu zaitut.
Gazte Sozialistak ordezkatzen ditut.
Alderdiaren bilera batera gonbidatzen zaitugu.
Artikulu denak irakurri ditugu
eta elkarrekin lan egin dezakegula uste dugu.
Eskerrik asko eskaintzarengatik.
- Zera... - Velilla.
Velilla jauna.
Baina Hildegart akademikoa da.
Eta zu politikoa.
Datorrela bilera batera baino ez.
Bakarrera.
Set, jokoa eta partida Lilí Álvarezen alde.
Bazatoz?
Pentsatu ondo.
Tinta gutxi geratzen zait.
Ama, ekarriko didazu zinta bat?
Ama.
PEPE ETA AURORA 1908
Zer egiten duzu hemen?
Kuxkuxean harrapatzen bazaitu amak, akabatuko zaitu.
Eta zure atzetik, ni.
Nor da hau?
Pepe, eta ez da zure kontua. Itzuli sukaldera.
Arazotan sartuko gara biok eta.
Ezpain txikiak dira hauek.
Eta hau klitoria.
Abel Velillaren eskaintza onartu behar genuke.
Emakumeen eszitazio sexualaren gakoa da.
Ikusten?
Ez dugu inor behar.
Ez da eskaintza bat.
Eskaintza balitz, bi aldeek irabaziko lukete.
Gutaz baliatu nahi dute.
MAITATZEKO ASKATASUNAK DAKAR
Aurora.
Zenbat balio du pistolak?
Hamabost erreal.
Merkeago eskuratzen saiatuko naiz.
Ez tutik esan Hildegarti.
Ez ezazu garbitu.
SORGINAK SUTARA
Nola dakizu
gutaz baliatu nahi dutela?
Nola dakizu?
Politikak hori egiten diolako adimenari.
Baina ideiak alferrikakoak dira ez badira pertsonen bizitzan aplikatzen.
Ez al da hori gure helburua?
Gauzak aldatzea?
Ez da nahi duguna.
Egingo duguna baizik.
Baina oraindik ez dakite.
Gizonak dira. Eta politikariak.
Bilerara joateko arrazoi handiagoa.
Guk geuk defendatu behar ditugu gure ideiak.
Bitartekaririk gabe.
- Kaixo! - Macarena.
Iritsi naiz.
Afaria prestatzeko esango diot.
Ama!
Monarkia erori berri da.
Ezin dugu aukera hau galdu.
Izan pazientzia.
Ekarri duzu?
Hor dago.
Antonio izan da?
Ez zidan eman nahi, alabaina hartu egin diot.
Berak baino gehiago behar duzu.
Hemen pasa dezakezu gaua.
Barkatu, Macarena. Ez zintudan arazotan sartu nahi.
Ez duzu ulertzen, Aurora.
Antonio gizon zintzoa da, baina anarkismoak itsutu du.
- Ideiak ez dira arazoa, haiek baizik. - Horregatik esku-hartu behar dugu.
- Artikuluen bidez. - Emakume denek ez dakite irakurtzen.
Joan alkohol bila.
Ekarri alkohola.
Hori da, gure adiskideak esan bezala.
Espainia onbideratzeko aukera dira hauteskundeok.
Langileei boterea itzultzeko aukera,
lurra landu eta fabriketan lan egiten duten horiei.
Adiskideok, Alderdi Sozialistak irabazi behar ditu datozen hauteskundeak.
Alderdi Sozialistaren betebeharra da aldaketa gidatzea.
Iraultzaren printzipioetan oinarritutako gizartearen aldaketa.
Ocañak esan bezala, "Sorterria defendatu behar dugu".
Nik uste dut sorterria babesteko proletariotza osasuntsua behar dugula.
Benetako abertzaletasuna
bertako industria eta ekonomia garatuz hasten da.
Arratsalde on. Ongi etorri.
Pozten naiz zu ikusteaz.
Miguelen ondoren hitz egin ahalko du Hildegartek.
Ez da hitz egitera etorri. Entzutera baizik.
- Gora Alderdi Sozialista! - Gora.
- Gora errepublika! - Gora!
Hitz egin nahi nuke.
Ez dakite gu bestelakoak garela.
Frogatu dugu, iritziz aldatzen ez badute,
zentroarekin topo egingo dutela,
- eskainiz... - Miguel!
Bai... jaunak, adiskideak,
gonbidatu berezia dugu gaur.
Hildegart adiskidea, zu entzutea gustatuko litzaiguke.
Ohorea da zu hemen izatea.
Zuhurtziaz aukeratu hitzak.
Har dezaket?
Mila esker.
Jaunak, Hildegart Rodríguez, prodijio gaztea.
Arratsalde on.
Milesker hitz egiteko txanda emateagatik.
Duela egun gutxi, Abel Velillak ama eta biok
gonbidatu gintuen bilerara.
Eztabaidatu ondoren, etortzea erabaki dugu.
Aukera egokia iruditu zaigu
gure ikuspegia emateko alderdi honen debateetan.
Gizartearen berdintasunaren alde borrokatzen duela aldarrikatu arren,
lotsarik gabe baztertu baitu
herrialdeko hiritarren erdia.
Emakumeak.
- Gora Alderdi Sozialista! - Gora!
Klase borroka da eragile nagusia.
Eta horregatik, alde batera utzi duzuen
gai bati buruz hitz egin nahi dut.
BESTE EMAKUME BAT BORTXATU DUTE CHAMBERÍN.
Gaurko egunerokoan atera da.
Hileko zortzigarren biktima da.
Lapurtzeko sartzen dira haien etxeetara eta bortxatu egiten dituzte.
Milaka emakume bortxatuak dira.
Milaka emakume hiltzen dira erditzen.
Milaka emakume jipoitzen dituzte senarrek egunero.
Emakumeok beldurrez bizi gara.
Eta, hala ere, zuen bileren aktak irakurtzean,
ez dago horren guztiaren arrastorik.
Hausnarketa bat ere ez.
Zergatik?
Ikusezinak al gara?
Edo bost axola dizue?
Ikusi gela hau.
Begiratu.
Hirurogeita hamar gizon baino gehiago eta bi emakume baino ez.
Baina ohorea omen da gaur ni hemen izatea.
Zergatik?
Zergatik naiz zuen errespetua merezi duen emakume bakarra?
Pentsatu al duzue zergatik ote dauden
Espainiako emakumeak hogei mende atzetik?
Panorama unibertsalaren ikuspegi aski burujabea balute
Espainiako emakumeek,
guztiz lotsatuta sentituko lirateke,
eta ez dute halakorik merezi.
Espainia askeagoa eta bidezkoagoa izatea nahi baduzue,
hasi zaitezte toki hau askeago eta bidezkoago eginez.
Iraultza bat egon dadin herriak askea izan behar du,
ez dago iraultzarik gosea, mina eta amorruaren erruz,
arduragabetasun egoeran badago herria.
Ondo?
Hurrengoan ez endredatu egunkariko berriekin.
Hildegart!
Etorriko zara hurrengo bilerara?
Ez daude nahikoa emakume.
- Emakumeak etortzea lortzen... - Milesker.
Lan asko dago oraindik egiteke.
- Arratsalde on. - Arratsalde on.
Goazen.
Milesker etortzeagatik.
Gogoan izan, ez endredatu.
Aipatu zuzenean berdintasunik eza.
"Emakume gutxik ulertzen dute
elkarren arteko askatasun mugagabea...".
Ezin duzu hori gero egin?
Afaldu nahi duzu ala ez?
Ez galdu arreta. Zer gehiago dio?
"Baina are gutxiago dira hori onartzen duten gizonak,
direla atzerakoiak edo aurrerakoiak".
Macarena.
Nor da Pepe?
Zergatik dauka nire amak bere argazki bat?
Mesedez.
Lo dago.
Zure amak inoiz maite izan duen gizon bakarra da.
Eta non dago?
Bere ahizparen semea da,
baina zure amak hazi zuen.
Eta zure amak piano jole prodijio bilakatu zuen.
Lau urterekin gortean jotzen zuen pianoa.
Baina zure izekoa ez da ergela,
semearekin dirua irabaziko zuela okurritu
eta eraman egin zuen.
Zure amak ez du harrezkero ikusi.
Tira, irakurri zerbait errazagoa.
Errazagoa?
Emakumeen askatasuna ez da interesgarria?
Interesgarria da, baina leloa sentitzen naiz zure aldean.
Begira.
ELKARREKIN BETIRAKO
Amodiozko eleberri bat.
Fabrikako adiskide batek eman dit.
Asko kostatzen zait irakurtzea, irakurriko didazu zuk?
"Begiratu zuen eta xuxurlatu zion,
bakarrik nagoenean gose eta egarri naiz.
Zu nire alboan izateko gosea...".
Nire kontura barre egingo baduzu, ez.
Baina amodio apur bat gustatuko zaizu agian, ezta?
Ekarri.
"...zure musu eta begiraden gose...".
Ez dakit liburu motak honek emakumeak askatuko dituen.
Nik gustuko dut.
Zer gertatzen da?
Hara.
- Prest zaude? - Bai, gutxi falta zait.
- Egin dezakezu azkarrago? - Ahal dudana egiten dut.
Ama ohartzen bada, ez dit joaten utziko.
- Zatoz aguro. - Bukatzen ari naiz.
Segituan naiz.
Macarena!
Zergatik nahi duzu bilerara joan hilekoarekin?
Landako emakumeek egiten dute.
Baina landan dira odol-jario, ez bileretan.
Politika garia bezalakoa da. Ez du itxaroten.
- Eta oihala blaitzen bazaizu? - Bota eta berria jarri.
Nola botako duzu oihala besterik gabe?
Azkar. Ez dut nahi emakumeak berandu iristen garela esan dezaten.
Mila esker.
Gure botoa ukatzea eskatu du.
Gure artean borrokan ikusi nahi gaituzte.
Ez genuke bozkatu behar?
Ez du ukatzea eskatu, atzeratzea baizik.
Campoamorrekin bat nator...
Lortu duzu. Mirakulu bat balitz bezala begiratzen dute.
Baina eite handia du zurekin.
Ni baino askoz argiagoa da.
Milesker, adiskideak.
Bainugelara noa.
Nora zoaz? Gizonen bainugela da hau.
Barkatu, jauna, oso larria da.
Gizona zara?
- Ez dakit non dagoen emakumezkoena. - Ez dago.
Joan zaitez etxera.
- Ramón. - Zer da?
Neskato madarikatua.
Hildegart.
Hau ezustekoa zurekin hemen topo egitea.
Erreparatu duzu emakume gehiago etorri direla?
Haientzako bainugela eraiki beharko duzue.
Tori.
Milesker.
Joan behar dut, ama nire zain dago.
Horri buruz idatzi dezakezu.
Zeri buruz?
Bainugelei buruz.
Bainugelak metafora izan daitezke.
Nire lehen saiakera inprimategian dago.
Zein izenburu du?
Sexua eta maitasuna.
Irakurri beharko dut.
- Bueno... - Zer esan nahi du zure izenak?
Hildegart.
Amak dio "jakituriaren lorategia" esan nahi duela.
- "Jakituriaren lorategia". - Ez da egia.
Antzinako alemanez "hil" "borroka" da.
Beraz, "borrokaren lorategia" da.
Baina ez iezaiozu esan.
Ez.
Joan behar dut.
Etorriko zara hurrengo bilerara?
Bai.
SEXUA ETA MAITASUNA HILDEGART
Eman eskuak. Zatoz.
Eman birak!
Azkarrago, azkarrago!
Aski da...
Alpha!
- Lortu dugu! Pozik zaude? - Zer ari zara irakurtzen?
Macarena, egin dantzan!
- Andrea, mesedez. - Egin dantzan.
- Zorabiatuko naiz. - "Bera isildu egin zen,
eta orduan musukatu zuen eztiro".
Prosaren kalitatea ez da ona.
Folletoi bat da.
Fikzioan amodioa nola erakusten den interesatzen zait.
Hau ezin da eredutzat hartu.
Ez du benetako bizitza islatzen.
Desira asegabeak baino ez dira.
Desira interesgarria da, ama.
Ez duzu inor desiratu inoiz?
Behin maitemindu nintzen.
Kapitain batez.
Zu jaio aurretik.
Ezkondu ginen ia.
Zer gertatu zen?
- Nik aske izan nahi nuen, eta berak... - Ez zizun utziko.
Zure aita izan nahiko zukeen.
Damutu zara inoiz?
Zertaz?
Amodioa eta iraultza bateraezinak dira.
Macarenak dio inoiz maitatu duzun gizon bakarra ume bat zela.
Pepe.
Macarenak berriketa gehiegi egiten du.
Zergatik ez didazu inoiz esan?
Utzi folletoi ziztrin hauek.
Fikzio oro da kontserbatzailea.
Zergatik daukazu pistola bat etxean?
Guzmán jauna.
Horrela agurtzen dituzue bisitariak?
Ez dugu bisitari askorik.
Etxe honetan sartu den lehen gizona zara.
Ongi da, topa Hildegarti.
Ez dugu xanpainik edaten.
Aurrez-aurre eman nahi nizuen berri ona.
Sexua eta maitasuna arrakastatsua da.
Aleak agortzen ari dira.
Eta bigarren edizioa bidean da.
Edizio honen lehen ordainketa egitera etorri naiz.
Eskailerako horma margotu ahalko duzue diruarekin.
Dagoen bezala gustuko dugu.
Zenbat da?
793 pezeta.
- Noren izenean nahi duzue? - Nire izenean.
Aurora Rodríguez Carballeira.
Gizonezko baten izena behar dut.
Ezingo duzu zure kabuz kobratu txekea.
Hildegarten aitaren izena erabili dezakegu.
Ez dauka aitarik.
Orduan, nik neuk eman diezazueket dirua.
Ongi da. Macarena joango da bihar diruaren bila.
- Ni etorri naiteke ematera. - Ez da beharrezkoa.
Milesker.
Ongi da...
Prest dagoenean, abisatuko dizuet.
Oso ondo.
Beste gauza bat, nirekin harremanetan jarri dira
saiakera itzultzeko eta Ingalaterran argitaratzeko.
- Nork itzuliko du? - Havelock Ellisek.
- Havelock Ellis doktoreak? - Bai.
Ez du eskaintzarik egin, baina zurekin batu nahi du lehenbailehen.
Eta H.G. Wellsek hitzaurrea idatzi nahi du.
Entzun duzu hori, ama?
Lehenengo, egin dezatela eskaintza.
Baina, ama, Havelock da sexologiaren aitzindaria.
Bere laguntzarekin...
Havelock Ellis eta H.G Wells jaunak inperialista ingelesak dira
eta zure ideiez baliatu nahi dute.
Ez dut uste Wells jaunaren asmoa...
Eskaintza entzun ondoren hitz egingo dugu.
- Besterik? - Bai.
Zure hurrengo saiakera argitaratu nahi nuke.
- Ondo izan. - Milesker.
- Kaixo. - Kaixo.
Kaixo.
- Kaixo! - Zer moduz?
- Eskerrik asko. - Nik ere nahi dut sinadura.
Itxaron beharko duzu, zure aurretik daude.
Ados.
Ongi etorri.
Eskerrik asko.
Ezer interesgarririk?
Bai.
Baina ezingo nuke ordaindu.
Sinatuko didazu?
GAZTEEN IRAULTZA SEXUALA
Liburuen helburua da ideiak iritsi daitezela,
ez inork sinatzea.
Bai.
Baina zuk sinatzea nahi nuke.
Baduzu idazlumarik?
Bai.
Barkatu. Berandu nator?
Alderik alde zeharkatu dut Madril liburua sinatu diezadan.
Joan al da Hildegart?
Zure sinadura nahi dute
liburua garestiago saltzeko.
Primeran.
Horrela zuretzat zailagoa izango da.
"Liburu hau Abel Velillarena izango da beti.
Ez dauka saltzeko baimenik. Hildegart".
Liburuetan dago dena.
Egia esateko, ez nago horretaz hain ziur.
Hor kanpoan gehiago dago.
Ikusi beharko zenuke.
Zurekin?
Zergatik sartu zinen politikan, Velilla?
Herriaren ahotsa izateko?
Edo hura gidatzeko?
Ez dira baztergarriak.
Ziur zaude?
Gizartea eraldatzeko sartu nintzen politikan, andrea.
Liderrak subiranotasunez aukeratzen ditu herriak.
Eta liderrak eta herriak
aldi eta iraultza oinarri berean badaude, arrakasta ziurra da.
Hildegart eredu.
Herriak bere beharra zuen, eta hura gidatzeko ahalmena eman dio.
- Jendearen boterea hori da. - Oker zaude.
Niri esker iritsi da Hildegart dagoen tokira.
Goazen.
Zer moduz?
Ohe-atorra janzten lagunduko diot.
- Zer gertatu da? - Ez da ezer.
Hilde...
Leher eginda nago, besterik ez.
Nor da?
Nor?
Hitzaldietan ez zara nekatzen.
Nor da mutila?
- Ez dago mutilik. - Zakurraren bibolina!
Idazle bat da? Edo politikari bat?
Zerbait egin dizu?
Ez, ez dit ezer egin.
Orduan bada mutil bat!
Zer gertatu da?
Ezer gertatzea saihestuko du amak. Hori da gertatzen dena.
Zure ama ez da halakoa.
Nola du izena?
- Nola du izena? - Abel.
Abel.
Liraina al da?
Macarena,
lagunduko didazu?
Nola, laztana?
Bakarka ikusi nahi dut.
Ez kezkatu, ni arduratuko naiz.
Egon lasai, aurkituko dugu modua.
Ezin politagoa zara.
Aski da!
Geldi! Ez egin kilimarik!
- Entzungo gaitu. - Zure ama lo seko egongo da honezkero.
Asko maite zaitut, Macarena.
Nor da munduko neskarik politena?
Jaunak.
- Ongi etorri. - Egun on.
- Egun on. Zer moduz? - Abel.
- Zer moduz? - Velilla jauna.
Rodríguez andrea, zelako ezustekoa.
Aurkeztuko zaituztet.
Julián Besteiro, alderdiko presidentea.
Urte askotarako.
- Andrés Saborit. - Urte askotarako.
Eta Wenceslao Carrillo.
Andrea, zure alaba prodijio politikoa da.
- Zorionak. - Zeuk erabaki.
Hildegartengandik urrundu ezean,
ez da alderdiko bileretara itzuliko.
- Gauza bat ala bestea. - Abel, zertaz ari da?
Ea zer gailentzen den, zure banakako interesa edo taldekoa.
Jaunak, ondo izan.
- Ondo izan. - Ondo izan.
Abel, zer izan da hori?
Eraso horiek ez dute gurekin zerikusirik.
Horixe baietz.
Gu ez al gara alderdiko kideak?
Gure erantzukizuna da
erasoak gaitzestea eta poliziari presioa egitea.
Lapurtu dituztelako kexatzen dira,
eta eurak izan ziren herriari lapurtzen lehenak.
Badakizu zer? Lapur bati lapurreta, ehun urteko barkamena.
Eta emakumeari bortxaketa?
Ez gara lapurretez ari, hori ez da arazoa.
Emakumeei egiten dietena da arazoa.
Talde anarkista bat da. Ezkerrak bateratua behar du.
- Falta zitzaiguna. - Hori ez da anarkismoa.
Anarkismoa askatasunaren alde borrokatzea da.
Autoritatearen aurka, ez emakumeen aurka.
Bortxatuak zuek bazinete, ez zenukete entzungor egingo.
Tori, Rodríguez andereñoa.
ALDERDI FEDERAL ERREPUBLIKANOA
Ez duzu uste
alderdiaren erabakietan esku-hartzeko ordua iritsi dela?
Bai, adiskide. Kontuan hartuko dut.
Orain da gure garaia.
- Orain da gure garaia. - Bai, orain da gure garaia!
Aski da. Bilera bukatu da.
Adiskideak, gizon eta emakumeak, gora langileen borroka!
- Gora! - Gora alderdi sozialista!
- Gora! - Gora errepublika!
Gora!
Kontrazepzioa eta langileen kontrola zuretzako moduko gaia da.
Ez deritzot egokia talde marjinal anarkistei buruz hitz egitea.
Hemen duzu zopa, bihotza.
Utzi ezazu lanean, bihar hitzaldia dauka.
- Baina jan beharko du. - Utzi ezazu bakean.
Anarkista lapur taldearena entzun duzu?
Ez dira hona etorriko. Burgesen etxeetan lapurtzen dute.
Honek ez dirudi burgesena?
Bitxiontzi eder bat, neskamea eta bi emakume gaude.
Ospetsuegiak zarete halako iskanbila sortzera arriskatzeko.
Barkatu.
Eta jende askok jarraituko du bera,
ez gizonezkoek bakarrik,
emakumezkoek ere bai.
Guk, ikusten ikasi dugunok, ez begiratzen soilik.
Hasteko, aiurriak bultzaturik,
eta, gero, erreformista mugimenduan parte-hartzeko beharrak bultzarik,
borrokatzea erabaki dugu.
Ez gizonezkoen aurka, baizik eta haiekin batera.
Denok askeago egingo gaituen eta gizarte bidezkoago bat eraikitzeko
gaituko gaituen ororen alde.
- Gora Alderdi Sozialista! - Gora!
- Gora langileen borroka! - Gora!
Zutik, munduko langileak,
garai dezagun gosea.
Zutitu gaitezen elkarrekin
zapalketa suntsitzeko.
Txikitu dezagun iragana...
- Zorionak. Mila esker. - Zorionak hitzaldiarengatik.
- Zorionak bihotzez hitzaldiarengatik. - Zurekin gaude.
- Zorionak, adiskide. - Zorionak bihotzez.
- Zorionak. - Zorionak.
Jarraitu horrela!
Eskerrik asko!
Eskerrik asko zure hitzengatik.
- Maite zaitugu. - Maite zaitugu!
Gizakia da
internazionala.
ALDERDI FEDERAL ERREPUBLIKANOA
"Esku-orri hau Hildegart Rodríguezena izango da beti.
Ez dut baimenik ematen ahaztua izan dadin. Abel".
Hildegart.
Oheratu aurretik bals bat dantzatu nahi?
Ados.
Havelockek nire testuak itzultzeko eskaintza egin dio Guzmáni.
Jabetu zaitezte!
Pribilegioei uko egin diezaiekegu gizonok?
Londresera joan nadin nahi du, ni ezagutzeko.
Egon al zara inoiz?
Ez dut inoiz itsasoa gurutzatu.
UGALKETAREN MUGAK SEXU HEZIKETA
Saiakera berria irakurri nahi nuke.
Akatsa da organo sexualak pribatuak direla esatea.
Ez dira gure gorputzeko beste zatiak baino pribatuago.
Estatuak arautu beharko luke sexualitatea.
Rilkek dio "Nola eutsiko dut nire arima, zurea ukitu ez dezan?
Nola altxatuko dut zure gaineko beste gauzengana?".
PEPE ARRIOLAREN KONTZERTUA
Nire amak esaten didan kantu batez gogoratu naiz.
"Maite zaitudalako maite zaitut.
Inork ez du nire maitasuna arautzen.
Arimaren sakonean sentitzen dudalako maite zaitut".
Boto guztiak zenbatuta
Espainiako Alderdi Sozialista da irabazlea.
Aupa!
HERRIAREN GARAIPENA
Ezin dugu mundua bete elikatu ezin ditugun ahoz.
Abortu sistemaren alde egin dezagun.
- Ezin dugu hori egin. - Etorkizunera begira, bai.
Oraingoz, zehagarri dena ez-zehagarri bilakatu behar dugu.
Haurdunaldia indarkeriaren emaitza bada.
Amarentzat heriotza arriskua badago.
- Haurraz arduratu ezin bada. - Ez gara benefizentzia.
Kasu horietan, ez da krimena.
Tori...
- "Zehagarri bilakatu...". - Zer gertatzen da, ama?
"Beharrezko abortua, emakumearen bizia
arriskuan badago.
Abortu sentimentala, haurdunaldia indarkeriaren emaitza bada.
Kasu horietan, abortua ez da krimena".
...ez da krimena.
Ama!
Ama, mesedez!
Ez.
Ez!
Zure gauzak nireak dira.
Gauza guztiak.
Ez zara bileretara itzuliko.
Goizak idazten emango dituzu,
eta arratsaldeak irakurtzen.
Gauean zurekin egingo dut lo.
Elkarrekin bazkalduko dugu.
Eta bainugelara zurekin joango naiz.
Debekatuta duzu etxetik irtetea.
Sentimenduek kontrolatzen bazaituzte, animali-irrikaren mende zaude.
Eta hori da gure arerio nagusia.
Gureak eta bi ikusi ditugu honaino iristeko.
Ez dut dena arriskuan jarriko ahulgune baten erruz.
Maitasuna ahulgune bat da.
Mundua aldatzeko izan zinen sortua.
Norberaren sakrifizioa beharrezkoa da beste guztien hobe beharrez.
Ezin dugu huts egin.
Hau ez dago zure heziketaren mailan.
Guzmánek hiru aste barru nahi ditu artikuluak.
Ez galdu denbora.
LA TIERRA SOZIAL-NEPOTISTEN HANDI-NAHIA
Havelock Ellis agurgarria, koma,
mila esker zure hitzengatik
eta zure interesagatik, puntu.
Tamalez, Guzmán jaunak eta biok
beste plan eta konpromezu batzuk ditugu nazioarteko ediziorako, puntu.
Mesedez, eskatu barka nire partez Wells jaunari.
Puntu.
Londreserako bidaiari dagokionez, plazera litzateke joatea,
baina, tamalez,
zereginak dauzkat Madrilen, eta ezin naiz joan.
Puntu.
Baina, tamalez,
Madrilen betebeharrak dauzkat, eta ezin naiz joan.
Mila esker. Puntu.
Agur bero bat.
Zerbait jarriko dizut.
Ez da beharrezkoa.
Irakurleen gutunak erantzungo ditut.
Macarena.
Zenbat gutun iritsi dira gaur?
Dezente, orain ekarriko ditut.
Ondo dago jendeari laguntzea,
zure lana oztopatzen ez duten bitartean.
Jarraitzaileek bidalitako hamasei gutun,
lizeoko bat eta igorlearen informaziorik ez daukan beste bat.
Nork bidali du?
Ez eman ordu bete baino gehiago gutunekin.
Kalera noa.
Laster itzuliko naiz.
Oheratu zaitez afaldu ostean.
Hilde, hau egin dizut.
Macarena...
Ezin zara beltzez joan.
Mila esker!
- Ura? - Zuk zer hartuko duzu?
Bermut bat.
Zuk ere nahi?
Egin dezakegu dantzan?
- Zer nahi duzu? - Bermut bat.
Bi. Mila esker.
Zer?
Harritzen nau zure amak etortzen utzi izana.
Ez da zuk uste bezain gaiztoa.
Sei erreal dira.
Eskerrik asko.
- Nik ordainduko dut. - Ez, ordaindu dezaket.
- Nire kontu. - Ezin dudala ordaindu uste duzu?
- Tori. Mila esker. - Mila esker.
Gaur baino ez.
Gaur bakarrik.
- Topa. - Topa.
Zure lehen bermuta. Teoria eta praktikaren arteko aldea.
Sozialistak bezala.
Programa bat hauteskundeetan eta praktikan beste bat.
Ez garela berdinak, dio jendeak.
Bion bizitzak alferrik galduko direla.
Ni zitala naizela...
Hau ere bada ideologia.
...eta zu jatorra.
Bi izaki desberdinek
ezin dutela elkar maite.
Baina nik maitatu zintudan.
Eta ezin zaitut ahaztu.
Zure besoetan hiltzea da nire ametsa.
Ez ditut klase-sozialak ulertzen.
Dakidan bakarra da maite zaitudala.
Eta maite nauzula.
Goazen,
gaitzetsiko ez gaituzten lekura.
Egiten duguna gaizki dagoela
esango ez diguten lekura.
Goazen,
mundutik urrun.
Justiziarik ez dagoen tokiren batera,
legerik ez, ezer ere ez
gure amodioaz gain.
Goazen,
gaitzetsiko ez gaituzten lekura.
Egiten duguna gaizki dagoela
esango ez diguten lekura.
Goazen,
mundutik urrun,
justiziarik ez dagoen lekura. Legerik ez, ezer ere ez
gure amodioaz gain.
Ez garela berdinak
dio jendeak.
Ez dakit. Ez dut gustuko.
Aurora.
Zenbat urte pasa dira?
Hemezortzi.
Hemezortzi urte.
Ezer edan nahi?
Ez dut edaten.
Mesedez, eseri.
Zer moduz zure alaba?
Nire ametsetako alaba da Hildegart.
Bai. Prodijio bat da.
Beste bat.
Pepe...
Gaur egin duzuna...
Zuk badakizu hobeto jotzen.
Ez da zure ikasketen mailan egon.
Zertara etorri zara?
- Ni umiliatzera? - Ez.
Badakizu nola deitzen didaten Parisen?
Akabatuta nago, Aurora.
Iruzurti bat naiz.
Ez zara iruzurti bat.
Ez...
Zurekin geratu izan banintz, salbu nengoke orain.
Ez.
Zergatik gonbidatu nauzu?
Ez zaitut gonbidatu.
Ez nuen nahi zuk horrela ikusterik.
Ongi da.
Zer moduz Havelock Ellisena?
Bere eskaintza baztertu dut.
Ez dut bakarrik joan nahi.
Eta zure ama?
Zurekin joan naiteke.
Ez dakit ingelesez, baina...
Havelockek ordainduko du bidaia.
Joatea proposatzen ari zara?
Etorriko zinateke?
Zurekin edonora joango nintzateke.
Joan beharra dut.
Andrea, zelako sustoa.
Ondo zaude?
Berriz jo zaitu?
Gosaria prestatzera joango naiz.
Antonio?
Zer gertatzen da?
Sar gaitezke?
Ama?
Macarena?
Ama.
Nora joan zarete?
Zerbait gertatu zela pentsatu dut.
- Zergatik ez nauzu esnatu? - Goxo-goxo zeunden.
Ez zintudan esnatu nahi.
Pentsatzen egon naiz.
Etxe honetako bizitza aldatuko dugu.
Baita herrialde hau ere.
Abel Velilla gonbidatu dut afaltzera datorren astean.
Mundutik banandu zaitut zu lider bilakatzeko.
Munduak lider kementsuak behar dituelako.
Freud genitaletan.
Nietzsche bularrean.
Marx buruan.
- Gabon. - Abel zara?
- Eta zu? - Macarena.
Urte askotarako.
Zuentzat da hau, izekok egiten ditu.
Oso adeitsua zara. Aurrera.
Mila esker.
Aurrera, zure etxean bezala.
Eskerrik asko.
Ez dituzue eskaileretako pintadak ezabatu.
Koherentzia adierazgarri.
Koherentziaz ari garela, esan...
zer aldaketa egingo ditu Alderdi Sozialistak?
Hildegartek salatutako faboritismoak
gainbehera ekarri dezake.
Alderdi sozialista ezin da aldatu.
- Behintzat... - Bere iritzia entzun nahi dut.
Ur apur bat, mesedez.
Hildegartekin guztiz ados nago.
Langile-mugimendua eta borroka iraultzaileak
traizionatu ditu Alderdi Sozialistak,
fabrikako eta landako borroka.
Hauteskundeetan jarri dute arreta.
Politikari guztiek bezala.
Alderdi Federalera batzea pentsatu dut.
Nik ere bai.
Primeran. Anarkistekin.
Ez dira anarkistak, federalistak dira.
Langileek asko zor diote...
- Atea. - Barkatu...
- Ez badira anarkistak, zer dira? - Onartu...
Onartu behar dugu herrialde honetako langileek
asko zor diotela mugimendu anarko-sindikalistari.
Hamaika ikusteko jaioak gara!
Zure aburuz, egitura dena hautsiz
askeago izango gara.
Anabasaren erdian.
Atea!
Rodríguez andrea, anarkia ez da anabasa, langileen antolaketa baizik.
Jainko, jabe eta subiranorik gabe.
Hori utopia bat da.
Gabon.
Abel Velilla zara?
- Nor zara zu? - Bai, zer gertatzen da?
Velilla jauna atxilotua zaude lapurreta eta bortxaketengatik.
- Akats bat da. - Eseri, andrea.
- Andereño, arriskutsua da. - Ez du deus egin.
Ez!
Talde anarkistaren lapurreten erantzulea da.
Hori ez da egia.
Atxilotua hemen afaltzen ez balego bezala egingo dut
zure ohorea ez zikintzeko, Rodríguez andereñoa,
- baina ni ez naiz gezurtia. - Ez ukitu nire alaba.
Askatu nazazu!
Inork ez zaitu gezurti deitu.
Ez mugitu.
Oso azkarrak izango zarete, baina mutil honek ziria sartu dizue.
- Ez dut ezer egin. - Abel, zer gertatzen da?
- Eraman ezazue. - Ez dut ezer egin.
Ez dut ezer egin!
"Ez atsekabetu, neskak,
ez atsekabetu.
Gizona baita iruzurti.
Oin bat itsasoan,
bestea lurrean,
beti aldabera.
Ez atsekabetu, joan daitezela.
Eta gozatu bizitzaz.
Zuen hasperenak
bilaka bitez kanta alai.
Ez atsekabetu, neskak.
Gizona baita iruzurti.
Oin bat lurrean eta bestea itsasoan,
beti aldabera".
Eta momentu horretan bertan
hasiko da
soinuaren forma utzi
eta erreprodukzioaz gozatzeko gura.
1877 urtean
Edison apartak
lortu zuen soinuak erregistratzea...
ABEL VELILLA ESPETXERATUA
Neskame berria ordubetean dator.
Rosa da bere izena.
Zaharra da, baina ondo egiten du lan.
Eta Macarena?
Joan egin da ala zuk kaleratu duzu?
Horrek ez du axola.
Berria ganorazkoagoa izatea espero dut.
Hasi artikulu berrietan lan egiten.
Ordubete barru badmintonean jokatuko dugu.
Nik irekiko dut.
Agian Macarena da.
Hildegart.
Abelekin hitz egin nuen.
Ez, ez. Arren.
- Eskatu zidan... - Guzmán jauna.
Macarena ez da etorri dirua jasotzera.
Azken edizioaren dirua zor dizuet.
Macarenak ez du hemen lan egiten.
Nolatan?
Hartu-agiria sinatu behar didazu.
Londresetik iritsi da zuretzat.
HILDEGART RODRÍGUEZ
HAVELOCK ELLIS
Erruduna dela uste duzu?
Ez dakit.
- Tori. - Milesker.
- Besterik? - Ez, hori da guztia.
Laster saiakera berria irakurtzea espero dut.
Laster egongo da prest. Ondo izan.
Waltz bat?
Zatoz.
BIDAIARI TXARTELA LONDRES
Hau da gure etxea.
Barkatu. Ez nuen nahi hau gertatzerik.
Barka nazazu.
Hau egongela da.
Zatoz hemendik, mesedez.
Hemen...
- Zer egiten duzu hemen? - Zerbait jan nahi nuen.
Barkatu, nire alaba da, Hildegart.
- Urte askotarako. - Urte askotarako.
Jendeak zure liburuez hitz egiten du.
Zuk irakurri dituzu?
Ez dakit irakurtzen.
Jarraituko dugu?
Hemendik.
Gazte eta polita.
Mutiko gazte batekin. Mutiko gazte batekin.
Baina ez dut maite.
Amak ezkondu nau. Amak ezkondu nau.
Gazte eta polita.
Zer behar duzu?
- Antonio? - Macarena kanpoan da.
Berarekin hitz egin nahi dut.
- Kanpoan da. - Garrantzitsua da.
Ez dizut minik eman nahi.
Ez naiz joango bera ikusi arte.
Utzi berarekin hitz egiten.
Ez zaitu arazotan sartuko.
Hala espero dut.
Ezin zara hemen egon.
Hau ez da zu bezalako neskentzako tokia.
Macarena, ez naiz ume bat.
Zergatik joan zara?
Zergatik joan zara tutik esan gabe?
Ez nekien zer barkatu behar nizun
Antonio ikusi dudan arte.
Nire amaren ideia izan da?
Edo zurea?
Pistolarena bezala.
Nolatan pentsa dezakezu hori nitaz?
Ez dakit zer pentsatu.
Ez zutaz, ez inortaz.
Zure amaren ideia izan zen.
Antonio erruduna zela jakin zuen.
Ez salatzea eta dirua eskaini zizkidan
Abel salduz gero.
Nola egin didazu hau?
Zin degizut saiatu nintzela beste bide bat aurkitzen.
Errugabe bat espetxean dago zuk ez duzulako nahikoa kemen.
Hori pentsatzen duzu?
Zu hain argia izanda...
Bizitza horrelakoa dela uste duzu?
Hain erraza?
Bizitza hau gustuko dudala uste duzu?
Ez gara denak zu bezain zorioneko izan.
Zure hitzaldiak bikainak dira, baina mundua bestelakoa da.
Dirurik gabe, ez zara aske.
Emakumeok ez gara aske.
Egun bat emango dizut Antonio salatzeko
eta zerikusirik izan ez zenuela azaltzeko.
Bestela, poliziarengana joan eta bere gaizkidea zinela esango diet.
Asko sentitzen dut.
Berandu zatoz.
Macarena bere senarra salatzera joan doa.
Ziurrenik, nahikoa diru ematen badiozu,
ez zaitu salatuko.
Abel askatzean, Londresera joango naiz berarekin.
Havelockek txartelak bidali dizkit.
Ezta pentsatu ere.
Nola egin didazu hau?
Nola egin didazu zuk hau?
Nire bizitza osoko lana da.
Egin beharrekoa egin dut.
Zeren kontura?
Nire zorionaren eta errugabe baten bizitzaren kontura.
Sakrifizioak beharrezkoa dira proiektu guztietan.
Kontuz, ama.
Faxista bat dirudizu eta.
Zugatik egindako guztiaren ostean.
Zure hobe beharrez egin duzu den-dena.
Zer egin dut nire hobe beharrez?
Esan.
Zer izan da nire hobe beharrez?
Nire bizitzari uko egin diot munduarengatik.
Munduak ez daki zu existitzen zarenik.
Zuk eta biok nahi dugun mundua,
berdina bada,
ez da horrela eraikitzen.
Zure ideia propioen arerioa zara.
Zer dakizu zuk munduaz?
Ni naiz zure mundua.
Zure ideiak nireak dira.
Maite nauzu.
Noizbait maite ninduzun.
Ez dakizu zer den maitasuna.
Zuk baino hobeto dakit zer den.
Indar bakarrak gidatzen zaitu,
eta garatu gabeko psikeak.
Edozein animaliak dauka zurea baino arima finagoa.
Inork ez du maitatu nik zu bezain beste.
Inork ez.
Eta ez dut onartuko inongo gizonek...
Aski da!
Gizonak ez dira etsaiak, ama.
Gizatasuna ukatzen duzu.
Emakumeak ukatzen dituzu.
Gorroto dituzu.
Gorroto dituzu sentimenduak.
Eta maitasunik gabe ez dago iraultzarik.
Maitasun horrek esklabo egiten gaitu.
Hori gezurra da.
- Egia da. - Gezurra da!
Ez zaude emakumeen alde.
Gizonek bezala jokatzen duzu.
Nire jabea izan nahi duzu, gizonek emakumeen jabe bezala.
Zure interes propiorako.
Ez daukat jaberik, ama.
Ez daukagu jaberik.
Nik ez dut jaberik.
Ni naiz zure jabea.
Ez dut jaberik.
Aurrerantzean nik neuk hartuko ditut erabakiak.
Aurrerantzean aske izango naiz.
Gabon, Hildegart.
Gabon, ama.
EMATXARROK, INFERNURA JOANGO ZARETE
Zer gertatzen da, andrea?
Atera zakurra paseatzera, mesedez.
Orain?
Bai, jantzi zaitez.
Ez izan itzultzeko presarik.
Zuk nahi bezala, andrea.
Amak ezkondu nau. Amak ezkondu nau.
Gazte eta polita.
Inork baino gehiago maitatu izan dut.
Batez-bestekoa da gizakiaren mekanika automatikoa.
Zentzuzkoa deritzot han jazotakoari.
Beharrezkoa.
Ohikoa baino zerutarragoa naiz.
Badakit egin nuena bitxia dela.
Baina...
ezin duzue besterik gabe aztertu giza-estatuaren amaren kasua.
Alaba jaio zenetik ez nuen neure buruan pentsatu.
Gizaki hori sortzea zen buruan neukan bakarra.
Tantaka-tantaka nire sinesmena beragan sartzea.
Baina gizonak,
adigalkorrak,
ez zineten ohartu berezko argidun planeta nintzela.
Ez zenuten ulertu lana ez zela toki baterako.
Ez zenuten ulertu eskultoreak bere lanarekin duen lotura.
Akats nimiño bat aurkitzean, erabat suntsitzen du.
Hori egin nion Hildegarti.
Giza homo estatua zen.
Nire lana.
Hildegart proiektuak porrot egin zuen.
Ez zeukan zentzurik aurrera jarraitzeak.
AMAK TIRO EGIN DIO GALILEON, BERE ETXEAN
HILDEGARTI BURUAN TIRO EGIN DIOTE
HILDEGART GAZTEEN IRAULTZA SEXUALA
BIRJINA GORRIA ZENDU DA
Hildegart Rodríguez Carballeira 1933ko ekainaren 9an hil zen, 18 urterekin.
Hamasei saiakera eta 150 artikulu idatzi zituen
bere bizitzako azken hiru urteetan.
Bere lana eta bere kideena ahaztua izan zen Gerra Zibilaren ondoren.
Plano espektralean gorde da.
"Ez atsekabetu, neskak.
Gizona baita iruzurti.
Oin bat lurrean, eta bestea itsasoan,
beti aldabera.
Joan daitezela eta gozatu bizitzaz.
Zuen hasperenak bilaka bitez kanta alai.
Beraz, ez atsekabetu,
eta gozatu bizitzaz.
Zuen hasperenak bilaka bitez
kanta alai.
Ez atsekabetu,
Gizona baita iruzurti.
Oin bat itsasoan, eta bestea lurrean,
beti aldabera.
Ez atsekabetu neskak, ez atsekabetu.
Azpitituluak: Leire
Ikuskatzailea: Maialen Rubio